**Záznam**

**z 18. zasadnutia Legislatívnej rady vlády Slovenskej republiky konaného**

**22. októbra 2024**

**Prítomní:** podľa prezenčnej listiny

Rokovanie Legislatívnej rady vlády Slovenskej republiky viedol Milan Hodás, podpredseda Legislatívnej rady vlády Slovenskej republiky.

Legislatívna rada prerokovala tieto body programu a uzniesla sa na týchto záveroch:

1. Návrh na uzavretie Rámcovej dohody o partnerstve a spolupráci medzi Európskou úniou a jej členskými štátmi na jednej strane a vládou Malajzie na strane druhej (č. m. 41000/2024)

Legislatívna rada uplatnila k návrhu na uzavretie dohody pripomienku a odporučila

vláde s návrhom na uzavretie dohody vysloviť súhlas s pripomienkou.

1. Návrh poslanca Národnej rady Slovenskej republiky Jána Ferenčáka na vydanie zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov (tlač 420) (č. m. 37260/2024)

Legislatívna rada po prerokovaní tohto poslaneckého návrhu zákona odporučila vláde s predloženým návrhom vysloviť súhlas s pripomienkami.

1. Návrh poslanca Národnej rady Slovenskej republiky Ľubomíra Vážneho na vydanie zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov (tlač 411) (č. m. 36708/2024)

Legislatívna rada po prerokovaní tohto poslaneckého návrhu zákona odporučila vláde s predloženým návrhom vysloviť súhlas s pripomienkami.

1. Návrh poslankyne Národnej rady Slovenskej republiky Ľubice Laššákovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia niektoré zákony (tlač 399) (č. m. 36712/2024)

Legislatívna rada po prerokovaní tohto poslaneckého návrhu zákona odporučila vláde s predloženým návrhom vysloviť súhlas s pripomienkami.

1. Návrh poslankyne Národnej rady Slovenskej republiky Aleny Novákovej na vydanie zákona, ktorým sa dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov (tlač 415) (č. m. 38018/2024)

Legislatívna rada po prerokovaní tohto poslaneckého návrhu zákona odporučila vláde s predloženým návrhom vysloviť súhlas s pripomienkami.

1. Návrh poslankyne Národnej rady Slovenskej republiky Aleny Novákovej na vydanie zákona, ktorým sa dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (tlač 416) (č. m. 38082/2024)

Legislatívna rada po prerokovaní tohto poslaneckého návrhu zákona odporučila vláde s predloženým návrhom vysloviť súhlas.

1. Návrh poslancov Národnej rady Slovenskej republiky Romana Michelka, Rudolfa Huliaka, Andreja Danka a Adama Lučanského na vydanie zákona, ktorým sa mení a dopĺňa zákon č. 196/2023 Z. z. o Európskom hlavnom meste kultúry a o zmene zákona č. 299/2020 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov (tlač 451) (č. m. 37263/2024)

Legislatívna rada po prerokovaní tohto poslaneckého návrhu zákona odporučila vláde s predloženým návrhom vysloviť súhlas s pripomienkami.

1. Návrh poslanca Národnej rady Slovenskej republiky Miroslava Čellára na vydanie zákona, ktorým sa mení zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov (tlač 389) (č. m. 37264/2024)

Legislatívna rada po prerokovaní tohto poslaneckého návrhu zákona odporučila vláde s predloženým návrhom vysloviť súhlas s pripomienkou.

1. Návrh zákona o ochrane svedka a o zmene a doplnení niektorých zákonov (č. m. 40071/2024)

 Legislatívna rada uplatnila k predloženému návrhu zákona pripomienky a odporúčania

 a odporučila vláde návrh zákona v novom znení schváliť.

1. Návrh nariadenia vlády Slovenskej republiky, ktorým sa ustanovuje národná tabuľka

 frekvenčného spektra (č. m. 40316/2024)

 Legislatívna rada uplatnila k predloženému návrhu nariadenia vlády pripomienku a

 a odporučila návrh nariadenia vlády v novom znení schváliť.

####  Boris Susko v. r.

 predseda

 Legislatívnej rady vlády SR